องค์การอนามัยโลกรายงาน 2 ใน 5 ของประชากรโลก เสี่ยงต่อการเป็นไข้เลือดออก
ตามรายงานขององค์การอนามัยโลกนั้น ปีหนึ่งๆ มีคนเป็นไข้เลือดออกราว 50 ล้านคนทั่วโลก และคนราว 2,500 ล้านคนหรือราว 2 ใน 5 ของประชากรโลกมีคว
ขณะนี้โรคไข้เลือดออกกำลังแพร่ออกไปตามยุงลายซึ่งเป็นพาหะนำเชิ้อ และเข้าไปในหลายบริเวณอย่างรัฐเท็กซัสในสหรัฐซึ่งอยู่ห่างไกลจากพื้นที่เขตร้อนที่เป็นแหล่งเพาะพันธุ์ นักวิทยาศาสตร์ที่มูลนิธิวิจัยในรัฐเท็กซัสรายงานว่ามีสิ่งส่อแสดงในทางที่ดีเกี่ยวกับการต่อสู้ปราบปรามโรคร้ายนี้ นักวิจัยอธิบายว่าในการทดลองนี้ โดยพื้นฐานแล้วนักวิทยาศาสตร์สร้างระบบภูมิต้านทานของมนุษย์ขึ้นในหนูทดลองซึ่งจะทำให้หนูทดลองสามารถติดเชื้อไข้เลิอดออกจากยุงกัดได้เหมือนคนเรา หนูทดลองที่ถูกฉีด stem cell หรือ เซลพื้นฐานจากสายสะดือจากสตรีหลังคลอดเป็นส่วนสำคัญของการศึกษาเรื่องไข้เลือดออก ด้วยการทำให้หนูทดลองติดเชื้อไวรัสไข้เลือดออกนั้นนักวิทยาศาสตร์สามารถศึกษาได้ว่า โรคนี้ติดคนได้อย่างไรและอะไรคือตัวการที่อาจก่อให้เกิดเลือดออกที่เป็นอันตรายถึงแก่ชีวิตได้ ในคนเรานั้นโรคนี้มักเกิดขึ้นในพื้นที่เขตร้อนหรือใต้เขตร้อน ซึ่งคนไข้จะเกิดผื่นคันตามตัว ปวดศีร์ษะและมีไข้ ในรายที่อาการหนัก จะมีเลือดออกใต้ผิวหนัง ช็อคเป็นลมหมดสติและอาจถึงแก่เสียชีวิต ยังไม่มีทางบำบัดรักษาให้หายขาด วิธีการใหม่ที่นักวิทยาศาสตร์กำลังศึกษาอยู่อาจช่วยให้มีการบำบัดรักษาที่ดีกว่าเดิมในการระบุสายพันธุ์ที่เป็นอันตรายที่สุด Rebecca Rico Hess นักวิทยาศาสตร์ที่ Southwest Foundation for Biomedical Research ที่เมือง Houston รัฐเท็กซัส อธิบายว่าต้องทำให้หนูทดลองติดเชื้อโดยปล่อยให้ถูกยุงกัดจึงจะได้สภาพการณ์การติดเชื้อโดยธรรมชาติที่อาจเร่งหรือลดอัตราการติดเชื้อได้ หากใช้วิธีฉีดเชื้อด้วยเข็มฉีดยาจะทำให้ไม่ได้สภาพการณ์ที่เชื้อออกมาจากต่อมน้ำลายของยุงจริงๆ นักวิจัยที่กำลังทำงานกับคนไข้ในละตินอเมริกากล่าวว่า การที่มีโอกาสพบผู้ป่วยในหลายประเทศ รวมทั้งเด็กที่ใกล้เสียชีวิตเพราะโรคนี้ทำให้รู้สึกถึงความเร่งด่วนที่จะต้องทำงานหนักขึ้น เพื่อต่อสู้กับโรคนี้ แม้ยังจะต้องใช้เวลาอีกนานกว่าจะมีวัคซีนหรือยาต้านไวรัสเพื่อต่อสู้กับไข้เลือดออก แต่งานวิจัยนี้ทำให้นักวิจัยมีความหวังว่าสักวันหนึ่งจะสามารถลดความร้ายแรงของโรคนี้ลงได้